gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4528, del 23-06-2003 (2003/7069)

Actuacions de juí verbal número 1.025/2002. Cèdula de notificació.
------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7069


Organisme emissor
:   Jutjat de Primera Instància Número 25 de València

Tipus de document
:   Anunci

Actuacions de juí verbal número 1.025/2002. Cèdula de notificació. [2003/Q7069]
  
Juí: verbal (desnonament per falta de pagament) 001025/2002
  
Part demandant: Fernando Guimaraens Benedeti
  
Part demandada: AGP3 Ruzafa, SL
  
Sobre: -
  
En el juí a què es fa referència, s'ha dictat la resolució que té la decisió que, literalment, diu així:
  
«Decisió
  
Que amb l'estimació en tots els extrems de la demanda presentada davant d'este jutjat per Fernando Guimaraens Benedeti contra AGP3 Ruzafa, SL, declare resolt el contracte d'arrendament subscrit entre els litigants, en relació amb el local situat a València, carrer de Sant Valer, número 1, dreta, i decrete el desnonament de la demandada, i la condemne al desallotjament del immoble indicat amb l'advertència de llançament si no l'efectua en el termini legal i al pagament de les costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la LECn).
  
El recurs es prepararà mitjançant un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la LECn).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat per a portar a efecte la diligència de notificació de sentència al demandat AGP3 Ruzafa, SL.
Diari Oficial de la Generalitat Valenciana


Sumari del DOGV 4610, del 17-10-2003 (2003/10159)

Rotlle d'apel·lació número 270/2003. Cèdula de notificació.
-----------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10585


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 270/2003. Cèdula de notificació. [2003/Q10469]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 270/2003, que prové de les actuacions de juí ordinari número 481/2001, s'ha acordat notificar a l'apel·lat incomparegut en la present alçada José Luis Baviera López, la sentència dictada en l'esmentat rotlle, l'encapçalament i la decisió de la qual diu:
  
«Encapçalament
  
València, 22 de setembre de 2003
  
La Secció Novena de la Audiència Provincial de València, sent-ne ponent Asunción Sonia Molla Nebot, el present rotlle d'apel·lació número 270/2003, que prové de les actuacions de juí ordinari, promogudes davant el Jutjat de Primera Instància número 21 de València, amb el número 481/2001, entre les parts; d'una, com a demandat apel·lant, José Luis Sedano Zapater, representat per la procuradora dels tribunals Pilar Moreno Olmos, d'una altra, com a demandant apel·lat, el Banco Santander Central Hispano, SA, representat pel procurador dels tribunals Daniel Campos Canet, i d'una altra, com a demandat apel·lat en rebel·lia, José Luis Baviera López, sobre reclamació de quantitat, en virtut del recurs d'apel·lació interposat per José Luis Sedano Zapater.
  
Decisió
  
 Estimem el recurs d'apel·lació, interposat per la representació de José Luis Sedano Zapater, contra la sentència de data 10 de desembre de 2001, dictada pel Jutjat de Primera Instància número 21 de València, en actuacions de juí ordinari, registrat amb el número 481/2001, que revoquem parcialment, i desestimem la demanda actora davant l'apel·lant que és hui, i imposem les costes de primera instància a l'entitat Banco Santander Central Hispano per la intervenció processal del senyor Sedano. Es confirma la sentència recorreguda en tots els altres pronunciaments. No es fa imposició de costes en esta alçada».
  
Perquè es publique en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4439, del 13-02-2003 (2003/1550)

Correcció d'errades de l'anunci sobre les bases de la convocatòria per a cobrir en propietat set places d'agent de la Policia Local de l'Ajuntament d'Alquerías del Niño Perdido.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4439

Data del DOGV
:   13-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1550


Data del document
:   03-02-2003

Organisme emissor
:   Ajuntament de les Alqueries

Tipus de document
:   Correcció d'errades

Correcció d'errades

 Descriptors 

:   * Alqueries, les
    * policia
    * concurs administratiu
    * administració local

Correcció d'errades de l'anunci sobre les bases de la convocatòria per a cobrir en propietat set places d'agent de la Policia Local de l'Ajuntament d'Alquerías del Niño Perdido. [2003/Q1550]
  
Advertides errades al text de l'anunci publicat en el Diari Oficial de la Generalitat Valenciana número 4.429, que correspon al dia 30 de gener de 2003, pel que fa a les bases de la convocatòria per a cobrir en propietat set places d'agents de la policia local, se'n procedix a l'oportuna rectificació:
  
En la base 5. Tribunal qualificador. On diu:
  
«Vocals:
  
Un representant del professorat oficial designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
El cap del cos de la policia local de la corporació».
  
Ha de dir:
  
«Vocals:
  
Un representant designat per la Direcció General de la Generalitat Valenciana competent en matèria de policia local.
  
Un representant designat per la Direcció General de la Generalitat Valenciana competent en matèria d'administració local.
  
El cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local».
  
En el darrer paràgraf, on diu:
  
«Als efectes del que es disposa a l'annex IV del Reial Decret 236/1988, de 4 de març, el tribunal que actua en esta prova selectiva tindrà la categoria tercera de les recollides en aquell...».
  
Ha de dir:
  
Als efectes del que es disposa en l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les recollides en aquell...».
  
En la base 7. Procediment de selecció. On diu:
  
«La correcció d'este test es realitzarà tenint en compte la següent fórmula:
  
 A-E
  
\_\_\_\_\_\_\_
  
 N-1
  
A= encerts
  
E: errades
  
N= nombre de respostes alternatives».
  
Ha de dir:
  
«La correcció d'este test es realitzarà tenint en compte la següent fórmula:
  
A-(E/n-1) x 10
  
\_\_\_\_\_\_\_\_\_\_\_\_\_
  
 N
  
A: encerts
  
E: errades
  
n: nombre de respostes alternatives per pregunta
  
N: nombre de preguntes».
Diari Oficial de la Generalitat Valenciana


Sumari del DOGV 4631, del 17-11-2003 (2003/10863)

Juí ordinari número 516/2001. Cèdula de notificació.
----------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10120


Organisme emissor
:   Jutjat de Primera Instància Número 2 de Vila-real

Tipus de document
:   Anunci

Juí ordinari número 516/2001. Cèdula de notificació. [2003/M10925]
  
Vistes per mi, María Eugenia Gozalbo Serer, jutgessa del Jutjat de Primera Instància i Instrucció número 2, les actuacions de juí ordinari per reclamació de quantitat número 516/2001, instades per la mercantil Avego, Sociedad Cooperativa L., com a demandant, actuant sota la representació del procurador Vicente Ramón Breva Sanchis i sota l'assistència lletrada de José María Martín Serrano contra la sociedad BP Almendros, SL, com a demandada, resolc en base a la següent:
  
Decisió:
  
Que estime íntegrament la demanda formulada pel procurador Vicente Breva Sanchis, actuant en nom i representació de l'entitat mercantil Avego Sociedad Cooperativa L., i condemne BP Almendros, SL a pagar 31.312,36 euros, en concepte de principal, més l'interés legal que la dita quantitat produïsca, així com a pagar les costes processals.
  
Notifiqueu esta resolució a les parts en la forma que disposa la llei.
  
Esta resolució no és ferma i s'hi pot interposar recurs d'apel·lació en el termini de cinc dies a comptar des del dia següent a la notificació davant l'Audiència Provincial.
  
Esta és la meua sentència, de la qual s'expedirà testimoni per a unir-lo a les actuacions, que pronuncie, mane i firme.
Diari Oficial de la Generalitat Valenciana


Sumari del DOGV 4503, del 20-05-2003 (2003/5348)

Notificació a María-Eugenia Ull Tarín. Expedient número 66-EE-W-2764/89.
------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5348


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a María-Eugenia Ull Tarín. Expedient número 51-TI-Y-7532/89. [2003/Q5348]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació d'advertiment d'arxivar la sol·licitud de desqualificació a María-Eugenia Ull Tarín, amb expedient 54-MC-R-4622/89.
  
Com a resposta a la sol·licitud de desqualificació voluntària presentada per vosté, amb data 27 d'agost de 2001, de l'habitatge de la seua propietat i de Juan-Carlos Giménez Micó, situat en el carrer d'Europa, número 4, porta 12, de Torrent, emparada en l'expedient de referència, haurà de comunicar a este Servici Territorial, en el termini de 10 dies, si continua sent del seu interés la desqualificació sol·licitada.
  
En el cas de no rebre resposta en el termini esmentat, d'acord amb el que s'ha exposat anteriorment, es considerarà que no és del seu interés la continuació del procediment de desqualificació, i es procedirà a l'arxivament de la seua sol·licitud, transcorreguts tres mesos, d'acord amb l'article 92 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 4415, del 10-01-2003 (2002/14132)

Informació pública de la modificació puntual del Pla General. Compatibilitat d'ús de comerç mitjà en zones del nucli antic.
---------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14423


Organisme emissor
:   Ajuntament de Bétera

Tipus de document
:   Anunci

Informació pública de la modificació puntual del Pla General. Compatibilitat d'ús de comerç mitjà en zones del nucli antic. [2002/A14278]
  
El Ple de l'Ajuntament, en la sessió del dia 2 de desembre de 2002, va adoptar un acord sobre la modificació puntual del Pla General: compatibilitat d'ús de comerç mitjà en zones del nucli antic i, de conformitat amb ell:
  
1. Modificar l'article 2 de les normes d'ordenació detallada del Pla General d'Ordenació Urbana, que quedarà redactat en els termes següents:
  
«Article 2. Règim general d'usos detallats de l'edificació: principal, compatibles i incompatibles.
  
a) Ús dominant, o principal: habitatge unifamiliar entre parets mitgeres.
  
b) Usos compatibles: habitatges en bloc, habitatge unifamiliar agrupat, activitat artesana i taller en situació 2a, hostalatge en situacions 2a, 3a i 4ª, espectacles, establiments públics activitats recreatives, petit comerç i comerç mitjà, sempre que dispose d'un itinerari d'accés d'almenys 12 metres d'ample al llarg de tot el seu recorregut, en situacions 2a i 3a, oficines, en situacions 2a i 3ª, estacionament i garatge, en situacions 1a i 2a, docent, en situacions 2a i 3a, esportiu, sanitari, assistencial en situacions 2a, 3a i 4a, cultural, administratiu en situacions 1a, 2a i 3a, seguretat, religiós, espais lliures i zones verdes, vies, i infraestructures i serveis públics urbans.
  
No obstant això, a l'entorn de protecció del bé d'interés cultural constituït pel castell de Bétera, els usos garatge i estacionament només podran implantar-se en la situació 2a (planta baixa) i estendre's, com a màxim, al 30% de la superfície útil de l'esmentada planta.
  
c) Usos incompatibles: tota la resta.»
  
Cosa que es fa pública pel període d'un mes, durant el qual les persones interessades poden presentar-hi al·legacions o suggeriments, de conformitat amb el que disposa l'article 38 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística (LRAU).
Diari Oficial de la Generalitat Valenciana


Sumari del DOGV 4480, del 14-04-2003 (2003/4073)

Informació pública de la dissolució i liquidació de la Cooperativa Artdues, Coop.V.
-----------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4073


Organisme emissor
:   Cooperativa Artdues, COOP V.

Tipus de document
:   Anunci

Informació pública de la dissolució i liquidació de la Cooperativa Artdues, Coop.V. [2003/S4073]
  
Avís. La Cooperativa Artdues, Coop. V.; amb domicili a Xirivella (València), avinguda del Camí Nou, núm. 186, codi postal 46222; amb CIF número F-97-199012; en assemblea general de socis de data 3 de març de 2003, va acordar la seua dissolució i liquidació.
  
Xirivella, 3 de març de 2003.- Els liquidadors de la Cooperativa: Salvador Sánchez Domingo, Raúl Martínez Blasco i Salvador Sánchez Alonso.
Diari Oficial de la Generalitat Valenciana


Sumari del DOGV 4487, del 25-04-2003 (2003/4625)

Informació pública del programa per a l'execució d'obra pública d'infraestructura i dotació de servicis en l'àmbit del sector Montemolar.
-----------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4625


Organisme emissor
:   Ajuntament d'Altea

Tipus de document
:   Anunci

Informació pública del programa per a l'execució d'obra pública d'infraestructura i dotació de servicis en l'àmbit del sector Montemolar. [2003/M4625]
  
Aprovat inicialment en data de 21 de març de 2003, per l'Alcaldia, el programa per a l'execució d'obra pública d'infraestructura i dotació de servicis en l'àmbit del sector Montemolar, redactat per l'Oficina de Planejament de l'Ajuntament d'Altea i la societat municipal Pública de Desarrollo Municipal SA, s'acorda sotmetre a exposició pública durant un termini de 20 dies, el citat instrument, per mitjà de publicació de l'obertura del tràmit, en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Durant el citat termini de 20 dies, es podran formular al·legacions, podent ser objecte de pública consulta, en l'Oficina de Planejament de l'Ajuntament. La gestió del citat programa serà directa, per mitjà de l'empresa municipal Pública de Desarrollo Municipal SA.
  
La documentació pertinent obra en l'Oficina del Pla sítia al carrer del Pont de Moncau número 29 d'Altea.
  
El que es posa en coneixement, en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4572, del 25-08-2003 (2003/9620)

Concurs número CDL/029/2003. Contractació de l'obra tancaments i cobertes de l'edifici de magatzems de la Ciutat de la Llum d'Alacant.
--------------------------------------------------------------------------------------------------------------------------------------

### Dades del document

Número de DOGV
:   4572

Data del DOGV
:   25-08-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/9620


Data del document
:   19-08-2003

Organisme emissor
:   Ciutat de la Llum, SA

Tipus de document
:   Concurs

Descriptors 

:   * Alacant
    * contracte d'obres
    * construcció metàl·lica
    * edifici
    * licitació

Concurs número CDL/029/2003. Contractació de l'obra tancaments i cobertes de l'edifici de magatzems de la Ciutat de la Llum d'Alacant. [2003/Q9620]
  
1. Entitat adjudicadora
  
a) Organisme: Ciutat de la Llum, SA.
  
b) Dependència que tramita l'expedient: Departament de Contractació.
  
c) Número d'expedient: CDL/029/2003.
  
2. Objecte del contracte
  
a) Descripció de l'objecte: contractació de l'obra tancaments i cobertes de l'edifici de magatzems de la Ciutat de la Llum d'Alacant.
  
b) Lloc d'execució: Alacant.
  
c) Termini: tres (3) mesos.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost de licitació
  
Tres milions cinc-cents noranta-set mil dos-cents cinquanta-quatre euros i noranta-cinc cèntims (3.597.254,95 euros), IVA inclòs.
  
5. Garanties
  
Provisional: dos per cent (2%) del pressupost de licitació.
  
Definitiva: quatre per cent (4%) de l'import d'adjudicació.
  
6. Classificació
  
Grup C, subgrup 2, 3 i 7, categoria f).
  
7. Obtenció de documentació i informació
  
a) Entitat: Ciutat de la Llum, SA.
  
b) Domicili: avinguda de Maisonnave, número 7, plantes 6a i 7a.
  
c) Localitat i codi postal: Alacant (03412).
  
d) Telèfon: 57 357 28 87.
  
e) Telefax: 96 522 74 70.
  
f) Data límit obtenció de documents i informació: 13 dies naturals comptadors des del sendemà de la publicació de l'anunci de licitació en el Diari Oficial de la Generalitat Valenciana.
  
8. Presentació de les ofertes o de les sol·licituds de participació
  
a) Data límit de presentació: 13 dies naturals comptadors des del sendemà de la publicació en el Diari Oficial de la Generalitat Valenciana.
  
b) Documentació que cal presentar: la que es detalla al plec de bases.
  
c) Lloc de presentació:
  
1a. Entitat: Ciutat de la Llum, SA.
  
2a. Domicili: avinguda de Maisonnave, número 7, plantes 6a i 7a.
  
3a. Localitat i codi postal: Alacant (03655).
  
d) Termini durant el qual el licitador està obligat a mantindre'n l'oferta: 30 dies.
  
9. Obertura de les ofertes
  
a) Entitat: Ciutat de la Llum, SA.
  
b) Domicili: avinguda de Maisonnave, número 7, plantes 6a i 7a.
  
c) Localitat: Alacant.
  
d) Data: el primer dia hàbil següent a la data límit de recepció d'ofertes.
  
e) Hora: 11.00 hores.
  
10. Despeses d'anuncis
  
A compte de l'adjudicatari.
Diari Oficial de la Generalitat Valenciana


Sumari del DOGV 4425, del 24-01-2003 (2003/324)

Informació pública del pla de reforma interior del sector del sòl urbà Ciments Túria.
-------------------------------------------------------------------------------------

### Dades del document

Número de DOGV
:   4425

Data del DOGV
:   24-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/324


Organisme emissor
:   Ajuntament de Burjassot

Tipus de document
:   Anunci

Informació pública del pla de reforma interior del sector del sòl urbà Ciments Túria. [2003/F324]
  
El Ple de l'ajuntament, en la sessió del dia 7 de novembre de 2002, va aprovar el pla de reforma interior aportat juntament amb el programa d'actuació integrada per al desenvolupament del sector del sòl urbà denominat Ciments Túria.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4650, del 15-12-2003 (2003/13937)

Expedient número C 77/2003. Obres d'urbanització de la placeta situada entre el carrer de la Puríssima i el carrer de la Morereta.
----------------------------------------------------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/13426


Data del document
:   27-11-2003

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * adjudicació de contracte administratiu
    * licitació
    * urbanització
    * contracte d'obres

Expedient número C 77/2003. Obres d'urbanització de la placeta situada entre el carrer de la Puríssima i el carrer de la Morereta. [2003/X13100]
  
1. Entitat adjudicadora
  
a) Organisme: Ajuntament d'Ontinyent
  
b) Dependència que tramita l'expedient: Béns i Contractació
  
c) Número d'expedient: C 77/2003
  
2. Objecte del contracte
  
a) Tipus de contracte: Obres.
  
b) Descripció de l'objecte: Obres d'urbanització de la placeta situada entre el carrer de la Puríssima i el carrer de la Morereta.
  
c) Publicacions: DOGV núm. 4.548 de data 21 de juliol de 2003.
  
3. Tramitació, procediment i forma d'adjudicació.
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació.
  
Import total: 207.384,09 euros, IVA inclòs, a la baixa.
  
5. Adjudicació.
  
a) Data: CG 24/09/03
  
b) Contractista: urbanització de la placeta situada entre el carrer de la Puríssima i el carrer de la Morereta (Ontinyent), Llanera, SL, i Instalaciones Inabensa, SA, unió temporal d'empreses Llei 18/82 de 26 de maig.
  
c) Nacionalitat: espanyola.
  
d) Import d'adjudicació: 167.400,43 euros, IVA inclòs.